M.Aslani tikina, kad dėl panašios išvaizdos į K.Kardashian žlugo jos karjera, prie namų nuolat budi paparacai – galvoja, kad čia gyvena garsenybė. Iš tiesų jųdviejų panašumas akivaizdus: ilgi tamsūs plaukai, šokoladinė oda, putlios lūpos, viliokės žvilgsnis, įspūdinga figūra.
M.Aslani neslepia pagiežos garsenybei: vadina ją neturinčia talento, kaltina dėl asmeninio gyvenimo nesėkmių. "Panašumas į Kim man tikrai kainavo darbo vietą, nes mane nuolat su ja painiojo. Norėčiau, kad žmonės į mane žvelgtų kaip į asmenybę, o ne kaip į K.Kardashian. Tas panašumas sužlugdė mano modelio karjerą, trukdė dirbti televizijoje. Taip, Kim turi daug gerbėjų, kuriems patinka jos stilius, makiažas, tačiau už viso to nėra talento", – tikino M.Aslani.
Buvusio modelio teigimu, taip apie K.Kardashian galvoja daugelis, tik ne visi drįsta pasakyti. Pačią ją itin nervina nuolatiniai klausimai, ar taip atrodo plastinių operacijų dėka, o galbūt yra K.Kardashian sesuo.
"Žmonės mane stabdo gatvėje ir prašo nusifotografuoti. Kartą paparacai bandė užfiksuoti, kaip sėdu į automobilį... Mano vaikinas vairuoja panašų į tą, kurį turi Kim, taigi tai traukia paparacų dėmesį. Kai esu su akiniais nuo saulės ir nešuosi maišus su dizainerių logotipais mane lengva supainioti su Kim, tačiau specialiai to tikrai nedarau", – tikina ji.
Tačiau pripažįsta, kad panašumai su K.Kardashian – ne tik išoriniai: M.Aslani taip pat nesiskundžia finansine padėtimi, mat draugauja su naftos magnatu, yra pasirodžiusi televizijos realybės šou.